ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
கோவாவில் நடைபெறும் IFFI-ல் ``Lensight'' என்ற FTII அகடமிக் இதழின் சிறப்பிதழை சுபாய் கய் வெளியிட்டார்
``திரைப்படம் மற்றும் ஊடகங்கள் குறித்து அதிகமான ஆராய்ச்சி வெளியீடுகள் வர வேண்டிய தேவை இருக்கிறது - சுபாஷ் கய்
புனேவைச் சேர்ந்த Film and Television Institute of India  - தனது காலாண்டு அகடமிக் இதழ் LENSIGHT-ன் சிறப்பிதழை கோவா மாநிலம் பனாஜியில் இன்று வெளியிட்டது. கோவாவில் நடைபெற்று வரும் இந்திய சர்வதேசத் திரைப்பட விழாவை ஒட்டி இந்த சிறப்பிதழ் வெளியிடப் பட்டுள்ளது.
பிரபல திரைப்படத் தயாரிப்பாளரும் FTII-யின் முன்னாள் மாணவருமான சுபாஷ் கய், திரைப்படம் மற்றும் ஊடகம் குறித்த பெருமைக்குரிய சஞ்சிகையின் அக்டோபர் - டிசம்பர் 2017 இதழை வெளியிட்டார். கடந்த 26 ஆண்டுகளாக இந்த சஞ்சிகை நம்பகமான விஷயங்களுக்காக தனிச்சிறப்பு பெற்று விளங்குகிறது. புனே FTII இயக்குநர் பூபேந்திர கைந்தோலா, அமித் தியாகி  ஆகியோரும் வெளியீட்டு நிகழ்ச்சியில் பங்கேற்றனர்.
``திரைப்பட அறிஞர்கள், ஆராய்ச்சியாளர்கள், கல்வியாளர்கள் மற்றும் இந்தத் துறையில் அனுபவம் உள்ள இந்தியா மற்றும் வெளிநாடுகளைச் சேர்ந்த நிபுணர்களின் கட்டுரைகள் மற்றும் ஆராய்ச்சி அறிக்கைகளை LENSIGHT இதழ் வெளியிடுகிறது. திரைப்படத் துறை பற்றிய அறிவை விரிவாக்கவும், புரிதலை அதிகரிக்கச் செய்யவும் இதுபோன்ற நிறைய சஞ்சிகைகள் வர வேண்டிய தேவை இருக்கிறது'' என்று சுபாஷ் கய் தனது உரையில் குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் நீண்ட முதுமை பற்றிய ஆய்வறிக்கை: டாக்டர் ஹர்ஷ் வர்தன் வெளியிட்டார்
இந்தியாவில் நீண்ட முதுமை பற்றிய ஆய்வறிக்கை, , அலை-1-ஐ மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் இன்று வெளியிட்டார்.
மக்கள் முதுமையடைவதால் நாட்டில் ஏற்படும் சுகாதார, பொருளாதார, சமூக மாற்றங்கள், விளைவுகள் குறித்த முழு அளவிலான, அறிவியல் பூர்வமான தேசிய ஆய்வே லசி ஆகும்.
மத்திய சுகாதாரம் மற்றும் குடும்ப நல அமைச்சகத்தின் முதியோருக்கான தேசிய சுகாதாரத் திட்டம், மும்பையிலுள்ள மக்கள் தொகை அறிவியலுக்கான சர்வதேச நிறுவனம் மூலம், ஹார்வார்டு பொது சுகாதாரப் பள்ளி, தெற்கு கலிஃபோர்னியா பல்கலைக்கழகம், ஐக்கிய நாடுகள் மக்கள்தொகை நிதியம், தேசிய முதுமையடைதல் நிறுவனம் உள்ளிட்டவற்றுடன் இணைந்து இந்த ஆய்வை மேற்கொண்டது.
இந்தியாவின் அனைத்து மாநிலங்களிலும், யூனியன் பிரதேசங்களிலும்  உள்ள 60 வயது, அதற்கு மேற்பட்ட வயதுள்ள 31,464 நபர்கள், 75 வயதுக்கு மேற்பட்ட 6,749 நபர்கள், 45 மற்றும் அதற்கு மேற்பட்ட வயதுள்ள 72,250 நபர்களிடம் ஆய்வு நடத்தப்பட்டது.
இந்த அறிக்கையை வெளியிட்டது குறித்து மகிழ்ச்சி தெரிவித்த டாக்டர் ஹர்ஷ் வர்தன், “வயது முதிர்ந்தோர்க்கான கொள்கைகளை சமூக, சுகாதார, பொருளாதார நலனின் அடிப்படையில் வடிவமைப்பதற்கான இந்தியாவின் முதல் மற்றும் உலகின் மிகப்பெரிய ஆய்வறிக்கை இது,” என்றார்.
மேலும் பேசிய அவர், மூத்த குடிமக்களுக்கான தேசிய சுகாதாரத் திட்டத்தின் வீச்சை மேலும் விரிவுப்படுத்துவதற்கும், முதியோர்களுக்காகவும், அவர்களில் பாதிக்கப்படக்கூடிய பிரிவினருக்காகவும் நோய்த்தடுப்பு, சுகாதாரத் திட்டங்களை நிறுவுவதற்கும் இந்த ஆய்வு உதவும் என்று கூறினார்.
இந்த ஆய்வின் முக்கியத்துவத்தை குறித்து பேசிய அமைச்சர், “2011 மக்கள் தொகை கணக்கெடுப்பின் படி இந்திய மக்கள்தொகையில் 8.6 சதவீதம் பேர், அதாவது 103 மில்லியன் பேர், அறுபது வயதுக்கும் மேலானவர்கள் ஆவார்கள். ஆண்டு தோறும் 3 சதவீதம் என்னும் அளவில் வளர்ந்து வரும் முதியோர் மக்கள் தொகை, 2050-ஆம் ஆண்டில் 319 மில்லியனாக அதிகரிக்கும். முதியவர்களில் 75 சதவீதத்துக்கும் அதிகமானோர் ஏதாவது ஒரு நீண்டகால நோயால் பாதிக்கப்பட்டுள்ளனர். 40 சதவீதம் பேருக்கு உடல் ஊனம் உள்ளது, 20 சதவீதம் பேருக்கு மன நல சிக்கல்கள் உள்ளன. இவர்களுக்கான தேசிய மற்றும் மாநில அளவிலான கொள்கைகளை வகுக்க இந்த ஆய்வறிக்கை அடித்தளமாக இருக்கும்,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1686552
------
(Visitor Counter : 324
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம், கேரளா, உத்தரப் பிரதேசம், பஞ்சாப் ஆகிய மாநிலங்களில் செய்யப்படும் நெல் கொள்முதலில் நல்ல முன்னேற்றம் ஏற்பட்டுள்ளது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், அரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு கடந்த 28-ஆம் தேதி வரை 179.827 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 143.47 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 25.34 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 122.22 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 15.12 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 33951.35 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
தமிழ்நாடு, மகாராஷ்டிரா, ஹரியானா ஆகிய மாநிலங்களில் இருந்து, 28.10.2020 வரை 3511.63 மெட்ரிக் டன் பாசி பயறு மற்றும் உளுந்து ஆகியவற்றை 2414 விவசாயிகளிடமிருந்து ரூ.20.49 கோடி குறைந்தபட்ச ஆதரவு விலையில், அரசு நிறுவனங்கள் கொள்முதல் செய்துள்ளன.
இதேபோல், கர்நாடகா மற்றும் தமிழக விவசாயிகளிடமிருந்து 5089 மெட்ரிக் டன் கொப்பரை தேங்காயை ரூ.52.40 கோடி குறைந்தபட்ச ஆதரவு விலையில் கொள்முதல் செய்யப்பட்டுள்ளன.
பஞ்சாப், ஹரியானா, ராஜஸ்தான் மற்றும் மத்தியப் பிரதேசம் ஆகிய மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. 28.10.2020 வரை, 93,167 விவசாயிகளிடமிருந்து, 490689 பருத்தி பேல்கள், ரூ.143769 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://www.pib.gov.in/PressReleasePage.aspx?PRID=1668474
----
(Visitor Counter : 97
குடியரசுத் துணைத் தலைவர் செயலகம்
ஆந்திரப்பிரதேசத்தில் அமைக்கப்பட்டு வரும் பல்வேறு தொழிற்சாலை பணிகளின் நிலை குறித்து குடியரசு துணைத் தலைவர் ஆய்வு செய்தார்
ஆந்திரப்பிரதேசத்தில் அமைக்கப்பட்டு வரும் இரண்டு தொழிற்சாலைகள் மற்றும் பயிற்சி நிலையங்களின் பணிகள் குறித்து குடியரசு துணைத் தலைவர் திரு.வெங்கையா நாயுடு சம்பந்தப்பட்ட துறை அமைச்சர்களுடன் இன்று கேட்டறிந்தார். இத்திட்டங்களை விரைவில் நிறைவு செய்யுமாறு அவர் அறிவுறுத்தினார்.
பாதுகாப்புத் துறை அமைச்சர் திரு.ராஜ்நாத் சிங், குடியரசு துணைத் தலைவரை சந்தித்து அனந்தபூர் மாவட்டம் பாலசமுத்திரம்மையில் அமைக்கப்பட்டு வரும் பாதுகாப்புத் துறையின் ஒருங்கிணைந்த வளாக கட்டுமானப் பணிகள் குறித்து எடுத்துரைத்தார். சுமார் 900 ஏக்கர் பரப்பளவில் பணிகள் நடைபெற்று வருகின்றன.
மத்திய நிதியமைச்சர் திருமதி. நிர்மலா சீதாராமன், திரு.வெங்கையா நாயுடுவை சந்தித்து ஆந்திரப்பிரதேசத்தில் அமைக்கப்பட்டு வரும் தேசிய சுங்கம், கலால் மற்றும் போதைப் பொருள் தடுப்புப் பயிற்சி நிலையம் குறித்து விளக்கினார். 500 ஏக்கர் பரப்பளவில் கட்டப்பட்டு வரும் இந்த பயிற்சி நிலையம் இந்தியாவில் இரண்டாவது பயிற்சி நிலையமாகவும், தென்னிந்தியாவின் முதல் பயிற்சி நிலையமாகவும் இது இருக்கும்.
பின்னர் மத்திய நிலக்கரி மற்றும் சுரங்கத்துறை அமைச்சர் திரு.பிரல்ஹத் ஜோஷி குடியரசு துணைத் தலைவரை சந்தித்து நெல்லூர் மாவட்டத்தில் அமைக்கப்பட்டு வரும் அலுமினிய தயாரிப்பு தொழிற்சாலை பணிகள் குறித்து விளக்கினார்.
குடியரசு துணைத் தலைவர் மத்திய அறிவியல் மற்றும் தொழில்நுட்பத் துறை இணையமைச்சர் டாக்டர் ஜிதேந்திர சிங்கிடம் பின்னர் பேசினார். அப்போது நெல்லூர் மாவட்டம் துப்பிலிபள்ளம் கிராமத்தில் அமைக்கப்பட உள்ள தேசிய கடல் தொழில்நுட்பக் கழகத்தின் கட்டுமானப் பணிகள் நிலைக் குறித்து குடியரசுத் துணைத் தலைவரிடம் டாக்டர் ஜிதேந்திர சிங் விளக்கினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845487
சுரங்கங்கள் அமைச்சகம்
தேசிய அலுமினிய நிறுவனம் – பாபா அணு ஆராய்ச்சி மையம் இணைந்து இந்தியாவின் முதல் பாக்சைட் சிஆர்எம்-ஐ வெளியிட்டது
மத்திய சுரங்க அமைச்சகத்தின் கீழ் செயல்படும் இந்தியாவின் முன்னணி அலுமினிய உற்பத்தியாளர் மற்றும் அலுமினிய ஏற்றுமதியாளரான தேசிய அலுமினியம் நிறுவனம் , பாபா அணு ஆராய்ச்சி மையத்துடன்  இணைந்து BARC B1201 எனப் பெயரிடப்பட்ட பாக்சைட் குறிப்புப் பொருளை  வெற்றிகரமாக உருவாக்கியுள்ளது.
இது இந்தியாவின் முதல் மற்றும் உலகின் 5-வது சிஆர்எம் ஆகும். BARC B1201 மார்ச் 24-ம் தேதியன்று புவனேஸ்வரில் உள்ள நால்கோ ஆராய்ச்சி மற்றும் தொழில்நுட்ப மையத்தில் மூத்த அதிகாரிகளின் முன்னிலையில், முறைப்படி அறிமுகப்படுத்தப்பட்டது.
இந்த முயற்சியில் ஈடுபட்டுள்ள முழுக் குழுவிற்கும் வாழ்த்து தெரிவித்த நால்கோ இயக்குநர் ஸ்ரீதர் பத்ரா, பாபா அணு ஆராய்ச்சி மையத்துடன் இணைந்து செயல்பட்டதன் விளைவாக, தங்களது ஆய்வகங்களுக்குத் தேவையான இந்த தனித்துவமான பொருளை உருவாக்க முடிந்ததாகவும் கூறினார். இந்த சாதனை ஆராய்ச்சியாளர்களுக்கு மேலும் ஊக்கமளிக்கும் எனவும், தற்சார்பு இந்தியா என்ற தொலைநோக்குப் பார்வைக்கு மதிப்பு சேர்க்கும் எனவும் குறிப்பிட்டார்.
மனித வள மேம்பாட்டு அமைச்சகம்
சேவையின் போது அக்னிவீரர்கள் பெற்ற பயிற்சியை பட்டப்படிப்புக்கான மதிப்பீடாக அங்கீகரிக்க உள்ளது மத்திய கல்வி அமைச்சகம்
ஆயுதப் படைகளில் இந்திய இளைஞர்கள் சேவை செய்வதற்கான ஈர்ப்புமிக்க அக்னிபத் எனும் ஆள்சேர்ப்புத் திட்டத்திற்கு மத்திய அமைச்சரவை ஜூன் 14 அன்று ஒப்புதல் அளித்தது. இந்தத் திட்டத்தின் கீழ், தெரிவு செய்யப்படுவோர் அக்னி வீரர்கள் என அறியப்படுவார்கள்.
இந்த அக்னி வீரர்களின் எதிர்கால பணி முன்னேற்றத்தை விரிவுப்படுத்தும் வகையில் அவர்களுக்கு பல்வேறு சிவில் துறையில் வேலைவாய்ப்புக்கு தயார் படுத்தும் விதமாக திறன் அடிப்படையிலான மூன்றாண்டு கால இளநிலை பட்டப்படிப்பை மத்திய கல்வி அமைச்சகம் தொடங்கவுள்ளது. ஆயுதப்படைகளில் பணியாற்றும் காலத்தில், அவர்கள் பெறும் திறன் பயிற்சியும் இதற்கு அங்கீகரிக்கப்படும்.
இந்திரா காந்தி தேசிய திறந்தநிலை பல்கலைக்கழகத்தால் வடிவமைக்கப்பட்டுள்ள இந்தத் திட்டத்தின் கீழ், அக்னிவீரரால் பெறப்படும் தொழில்நுட்பம் அல்லது தொழில்நுட்பம் சாராத 50% திறன் பயிற்சி இளநிலைப் பட்டத்திற்கான மதிப்பீடாக கொள்ளப்படும். எஞ்சிய 50% மொழிகள், பொருளாதாரம், வரலாறு, அரசியல் அறிவியல், பொது நிர்வாகம், கணிதம், வணிகவியல் போன்ற பல்வேறு பாடங்களில் பெறும் பயிற்சியிலிருந்து மதிப்பீடு செய்யப்படும்.
இந்தத் திட்டத்தை அமல்படுத்த ராணுவம், கடற்படை, விமானப்படை ஆகியவை இந்திராகாந்தி தேசிய திறந்தநிலை பல்கலைக்கழகத்துடன் புரிந்துணர்வு ஒப்பந்தத்தில் கையெழுத்திட உள்ளது
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1834202
சட்டம் மற்றும் நீதித்துறை அமைச்சகம்
மணிப்பூர் உயர்நீதிமன்ற நீதிபதியாக திரு அஹந்தெம் பிமோல் சிங் நியமிக்கப்பட்டுள்ளார்
மணிப்பூர் உயர்நீதிமன்ற நீதிபதியாக திரு அஹந்தெம் பிமோல் சிங் நியமிக்கப்பட்டுள்ளார். இந்த நீதிமன்றத்தின் கூடுதல் நீதிபதியாக இருந்த இவரை, உச்சநீதிமன்ற தலைமை நீதிபதியுடனான ஆலோசனைக்குப் பின் நீதிபதியாக குடியரசுத்தலைவர் நியமித்துள்ளார். 08.03.2022 அறிவிக்கையின்படி இவர் பொறுப்பேற்கும் நாளிலிருந்து நீதிபதியாக செயல்படுவார் என மத்திய சட்டம் மற்றும் நீதி அமைச்சகத்தின் நீதிபதி நியமனங்கள் பிரிவுத்துறை அறிவித்துள்ளது.
------
(Visitor Counter : 138
பாதுகாப்பு அமைச்சகம்
புதுதில்லியில் நடைபெற்ற, இந்தியா-வங்காளதேசமிடையேயான 4-வது வருடாந்திர ராணுவப் பேச்சுவார்த்தையில், இந்திய பாதுகாப்புத்துறை செயலாளர், ஆயுதப்படைப் பிரிவின் முதன்மை பணியாளர் அதிகாரி இணைந்து பங்கேற்பு
இந்தியா-வங்காளதேசம் இடையே, 4-வது வருடாந்திர ராணுவப் பேச்சுவார்த்தை, இந்திய பாதுகாப்புத்துறை செயலளார் டாக்டர். அஜய் குமார் மற்றும் வங்காளதேச ஆயுதப்படைப் பிரிவின் முதன்மை பணியாளர் அதிகாரி லெப்டினண்ட் ஜெனரல் வாக்கர்-உஸ்-ஜமான் ஆகியோர் தலைமையில் புதுதில்லியில், ஆகஸ்ட் 11 2022 அன்று நடைபெற்றது. அப்போது, இரு நாடுகளிடையேயான பாதுகாப்பு ஒத்துழைப்பு குறித்து ஆய்வு செய்யப்பட்டது. கொவிட்-19 அச்சுறுத்தல்கள் இருந்தபோதிலும், இரு நாடுகளிடையேயான ஒத்துழைப்பு வளர்ந்து வருவதாக அதிகாரிகள் திருப்தி தெரிவித்தனர்.
மேலும், இந்த பேச்சுவார்த்தையி்ன்போது, இருதரப்பு பயிற்சிகளை அதிகரிப்பது மற்றும் சிக்கல்களை தீர்ப்பது குறித்தும் விவாதிக்கப்பட்டது. இருதரப்பினரிடையேயான பாதுகாப்பு ஒத்துழைப்பு முயற்சிகள் குறித்து ஆய்வு செய்ததுடன், ஆயுதப்படைகளிடையேயான ஈடுபாடுகளை மேலும் அதிகரிப்பதற்கான உறுதிப்பாட்டை வெளிப்படுத்தினர். பாதுகாப்பு, தொழில்துறை மற்றும் ஒத்துழைப்பின் பல்வேறு அம்சங்கள் குறித்தும் விவாதிக்கப்பட்டன. பாதுகாப்பு தளவாடங்களுக்காக 500 பில்லியன் அமெரிக்க டாலர் கடன் வாங்குவதற்காக, இருநாடுகளும் நெருக்கமாக பணியாற்ற வேண்டியதன் அவசியம் குறித்தும் வலியுறுத்தப்பட்டது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850924
புவி அறிவியல் அமைச்சகம்
தெற்கு அந்தமான் கடல், அதன் அருகமைப் பகுதிகளில் 30 ஏப்ரல் 2020 வாக்கில் காற்றழுத்தத் தாழ்வுநிலை உருவாக வாய்ப்பு
தெற்கு அந்தமான் கடல், அதன் அருகமைப் பகுதிகளில் 30 ஏப்ரல் 2020 வாக்கில் காற்றழுத்தத் தாழ்வுநிலை உருவாக வாய்ப்பு உள்ளதாக பல்வேறு வானிலை ஆய்வு நிலையங்களின் வழிகாட்டுதல்கள் மற்றும் சுற்றுச்சூழல், வெப்பச் சலன சூழ்நிலைகள் தெரிவிக்கின்றன.
அதற்கடுத்த 48 மணி நேரத்தில் அது வலுப்பெற்று, வடக்கு - வடமேற்கு திசையில் ஆரம்பத்தில் நகர்ந்து, பிறகு வடக்கு - வட கிழக்கு திசையில் அந்தமான் நிகோபர் தீவுகளை ஒட்டியும், தள்ளியும் நகரும் என எதிர்பார்க்கப்படுகிறது. ஏப்ரல் 30 முதல் மே 3 ஆம் தேதி வரையில் இவை நிகழ வாய்ப்பு உள்ளது.
வானிலை நிலவரம் தொடர்ந்து கண்காணிக்கப்பட்டு வருவதாகவும், சம்பந்தப்பட்ட மாநிலங்களுக்கு இதுபற்றிய தகவல்கள் தெரிவிக்கப்பட்டு வருவதாகவும் இந்திய வானிலை ஆய்வு மையத்தின் புயல் எச்சரிக்கைப் பிரிவு தெரிவித்துள்ளது.
இந்த காற்றழுத்தத் தாழ்வுநிலையின் காரணமாக, அந்தமான் நிகோபர் தீவுகள் பகுதியிலும், அருகில் உள்ள கடல் பகுதிகளிலும் வானிலையில் மோசமான தாக்கம் இருக்கலாம் என்று எதிர்பார்க்கப் படுகிறது.
(Visitor Counter : 138
இளைஞர் நலன் மற்றும் விளையாட்டு அமைச்சகம்
மத்திய அரசு தயாரித்துள்ள தேசிய இளையோர் கொள்கைக்கான வரைவு பொதுமக்கள் பார்வைக்காக வைக்கப்படும்: மத்திய அமைச்சர் அனுராக் தாக்கூர்
தேசிய இளையோர் கொள்கை 2014 – ஐ ஆராய்ந்த பிறகு மத்திய அரசு தேசிய இளையோர் கொள்கைக்கான புதிய வரைவை தயாரித்துள்ளது. இந்த வரைவு பல்வேறு தரப்பு பிரிவினரிடமிருந்து கருத்துக்கள் பெறப்பட்டு இறுதி செய்யப்பட உள்ளது.
இந்த வரைவானது, 2030 ஆம் ஆண்டுக்குள் இந்தியா அடைய விரும்பும் இளைஞர் மேம்பாட்டிற்கான பத்தாண்டு தொலைநோக்கு பார்வையை வழங்குவதாக உள்ளது. இது, கல்வி, வேலைவாய்ப்பு & தொழில் முனைதல், இளைஞர் தலைமைப்பண்பு & மேம்பாடு, ஆரோக்கியம், உடற்தகுதி & விளையாட்டு, சமூகநீதி ஆகிய 5 முக்கிய அம்சங்களை முன்னிலைப்படுத்தி உள்ளது. மேலும், அனைத்து இளைஞர்களுக்கும் தொழில் வாய்ப்புகள் மற்றும் வாழ்க்கை திறன்களை வழங்கும் தேசிய கல்விக் கொள்கை 2020 உடன் ஒத்திசைக்கப்பட்ட கல்வி முறையை தேசிய இளையோர் கொள்கை முன்வைக்கிறது.
இந்தியாவின் இளைஞர்களை நாளைய தலைவர்களாக உருவாக்க, தன்னார்வச் சூழலை வலுப்படுத்துதல், தலைமைத்துவ வளர்ச்சிக்கான வாய்ப்புகளை விரிவுபடுத்துதல் மற்றும் ஒரு துடிப்பான இளைஞர்கள் செயல்படுத்தும் தளத்தை நிறுவ தொழில்நுட்பத்தை அணிதிரட்டுதல் ஆகியவற்றைக் கொள்கை பரிந்துரைக்கிறது.
இந்த தகவல்களை மத்திய இளைஞர் நலன் மற்றும் விளையாட்டுத்துறை அமைச்சர் திரு. அனுராக் சிங் தாக்கூர் மக்களவையில் எழுத்துப்பூர்வமாக கூறியுள்ளார்
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1842734
ரெயில்வே அமைச்சகம்
2022 பிப்ரவரியில் ரயில்வே பாதுகாப்புப் படையின் செயல்பாடுகள்
நாடு மற்றும் அதன் மக்களின் சேவையில் ரயில்வே பாதுகாப்புப் படையின் அர்ப்பணிப்பை பாதுகாப்பு, எச்சரிக்கை மற்றும் சேவை ஆகிய மூன்று வார்த்தைகளில் சுருக்கமாக விவரிக்கலாம். ரயில்வே சொத்து, பயணிகள் மற்றும் தொடர்புடைய விஷயங்களின் பாதுகாப்பு பொறுப்பை ரயில்வே பாதுகாப்புப் படை கவனிக்கிறது. உதவி தேவைப்படும் பயணிகளுக்கு உதவுவதோடு, பெண்கள் மற்றும் குழந்தைகளை மீட்டெடுப்பதிலும் படையினர் ஈடுபட்டுள்ளனர்.
பணியாளர்கள் தங்கள் உயிரைப் பணயம் வைத்து இதர உயிர்களைக் காப்பாற்றுவதில் சிறப்பான கடமை ஆற்றுகிறார்கள். ஓடும் ரயிலில் ஏற/இறங்க முயலும் பயணிகள் ரயிலின் சக்கரங்களுக்கு அடியில் விழுந்து விபத்துக்குள்ளாகும் சம்பவங்கள் நடைபெறுகின்றன.
"ஜீவன் ரக்ஷா" திட்டத்தின் கீழ், ரயில்வே பாதுகாப்புப் படை பணியாளர்கள் தங்கள் உயிரைப் பணயம் வைத்து, பிப்ரவரி 2022-ல் 62  பேரையும் மற்றும் 2022-ல் இது வரை 114 உயிர்களையும் காப்பாற்றியுள்ளனர்.
பல்வேறு காரணங்களால் குடும்பத்தில் இருந்து தொலைந்து போன/பிரிந்து செல்லும் பராமரிப்பு மற்றும் பாதுகாப்பு தேவைப்படும் குழந்தைகளைக் கண்டறிந்து அவர்களை மீட்கும் உன்னதமான பணியை ஆர்பிஎஃப் மேற்கொள்கிறது. சுரண்டுபவர்களின் கைகளில் குழந்தைகள் சிக்கும் முன் அவர்களைப் பாதுகாப்பதற்காக ரயில்வே பாதுகாப்புப் படையினர் முக்கிய இடங்களில் நிறுத்தப்பட்டுள்ளனர். இதற்காக “ஆபரேஷன் நன்ஹே ஃபாரிஸ்டே” எனும் நடவடிக்கை தொடங்கப்பட்டுள்ளது.
பிப்ரவரி 2022-ல், பாதுகாப்பு தேவைப்படும் 1156 குழந்தைகள்  தன்னார்வ தொண்டு நிறுவனங்களின் ஒருங்கிணைப்புடன் மீட்கப்பட்டனர். 2022-ல் 1488 சிறுவர்களையும், 713 சிறுமிகளையும்  ஆர்பிஎஃப் மீட்டெடுத்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806497
பிரதமர் அலுவலகம்
‘8 வருடங்களில் பெண்களுக்கு அதிகாரமளித்தல்’ பற்றிய விவரங்களைப் பிரதமர் பகிர்ந்துள்ளார்
பெண்களுக்கு மேலும் அதிகாரம் அளிக்கும் வகையில் புதிய முன்னுதாரணம் உருவாக்கப்படுகிறது
மகளிருக்கு அதிகாரமளித்தலை மேம்படுத்துவதற்கான அரசின் பணிகள் குறித்த தகவல்களைக் கொண்ட பல்வேறு கட்டுரைகளின் விவரங்களைப் பிரதமர் திரு நரேந்திர மோடி, narendramodi.in என்ற இணையதளத்தில் பகிர்ந்துள்ளார்.
பெண்களின் நலன், அதிகாரமளித்தலுக்கான அரசின் பல்வேறு திட்டங்கள் மற்றும் முன்முயற்சிகள் பற்றிய தகவல்களை மைகவ்.இன் ட்விட்டர் பதிவில் திரு மோடி பகிர்ந்துள்ளார்.
பிரதமர் ட்விட்டர் பதிவில் கூறியிருப்பதாவது: ;
பெண்களுக்கு மேலும் அதிகாரமளிப்பதை வலுப்படுத்துவதற்கு ஒரு புதிய முன்முயற்சியை எவ்வாறு உருவாக்குவது என்பது குறித்து இந்தக் கட்டுரையைப் படித்து அறிந்து கொள்ளலாம். இதற்கான முயற்சிகள் பல்வேறு துறைகளை உள்ளடக்கியது மற்றும் பெண்களுக்கான கண்ணியம் மற்றும் வாய்ப்புகளை உறுதி செய்துள்ளது. #பெண்கள்அதிகாரத்திற்கான8ஆண்டுகள்
இந்தியாவின் மகளிர் சக்திக்கு அதிகாரம் அளிப்பதற்கான பணிகள் பற்றி விரிவான தகவல் #பெண்கள்அதிகாரத்திற்கான8ஆண்டுகள்
எரிசக்தி அமைச்சகம்
தொழிற்சாலைகளில் சுத்தமான எரிசக்தி பயன்பாட்டை அதிகரிக்க இந்தியா மற்றும் இங்கிலாந்து புதிய செயல்முறையை தொடங்கின
சுத்தமான எரிசக்தி அரசுகளின் 12வது ஆலோசனை கூட்டத்தை சிலி நாடு கடந்த மே 31ம் தேதி முதல் ஜூன் 6ம் தேதி வரை நடத்துகிறது. இந்த ஆலோசனை கூட்டத்தின் கீழ், தொழிற்சாலைகளில் சுத்தமான எரிசக்தியின் பயன்பாட்டை அதிகரிக்க இந்தியாவும், இங்கிலாந்தும் புதிய செயல்முறையை தொடங்கின. தொழிற்சாலைகளில் கார்பன் எரிபொருள் பயன்பாட்டை குறைக்கும் நடவடிக்கைதான் இது.
இதற்கு ஜெர்மனியும், கனடாவும் ஆதரவு தெரிவித்துள்ளன. மேலும், பல நாடுகள் விரைவில் ஆதரவு தெரிவிக்கும் என எதிர்பார்க்கப்படுகிறது. பசுமை தொழில்நுட்பங்களைப் புகுத்துவதும், தொழிற்சாலை பயன்பாட்டுக்கு குறைந்த அளவுள்ள கார்பன் எரிபொருளின் தேவையை அதிகரிப்பதும்தான் இதன் நோக்கம்.
இந்த கூட்டத்தில் இந்தியா சார்பில் பேசிய மத்திய மின்துறை அமைச்சகத்தின் செயலாளர் திரு அலோக் குமார், 2030ம் ஆண்டுக்குள், கார்பன் உமிழ்வை 33 முதல் 35 சதவீதம் குறைக்க இந்தியா உறுதி பூண்டுள்ளதாகத் தெரிவித்தார்.
இந்த உறுதிப்பாடு, எரிசக்தி பயன்பாடு அதிகம் உள்ள இரும்பு மற்றும் எஃகு, சிமென்ட் மற்றும் பெட்ரோ ரசாயணத் துறைகளில் கார்பன் அளவு குறைந்த தொழில்நுட்பங்களைப் புகுத்துவதில் உள்ளது. மத்திய அரசின் கொள்கைகளால், எரிசக்திப் பயன்பாட்டில் குறிப்பிடத்தக்க அளவு சேமிப்பு ஏற்பட்டுள்ளதையும் அவர் விவரித்தார்.
மேலும் விவரங்களுக்கு:
(https://pib.gov.in/PressReleasePage.aspx?PRID=1723981
பழங்குடியினர் நலத்துறை அமைச்சகம்
பழங்குடியினரின் நலனுக்காக அரசு சாரா நிறுவனங்களுக்கு ஒதுக்கப்பட்டுள்ள நிதி குறித்த விவரங்கள்
நாடாளுமன்றத்தின் மாநிலங்களவையில் இன்று எழுப்பப்பட்ட கேள்விக்கு எழுத்துப்பூர்வமாக பதிலளித்த மத்திய பழங்குடியினர் விவகாரங்கள் இணை அமைச்சர் திருமதி ரேணுகா சிங், கீழ்காணும் தகவல்களை வழங்கினார்.
கல்வி, ஆரோக்கியம், சுகாதாரம், தண்ணீர் விநியோகம், திறன் வளர்த்தல், வாழ்வாதாரம் ஆகியவற்றில் ஒட்டுமொத்த வளர்ச்சியை நாடு முழுவதுமுள்ள பழங்குடியினர் அடைவதற்காக பல்வேறு நடவடிக்கைகளை அரசு எடுத்து வருகிறது.
‘பழங்குடியினரின் நலனுக்காக செயல்படும் தன்னார்வ அமைப்புகளுக்கான நிதியுதவி’ மற்றும் ‘குறைந்த அளவு கல்வியறிவு உள்ள மாவட்டங்களில் பழங்குடியின மாணவிகளின் கல்வியை வலுப்படுத்துதல்’ ஆகிய இரண்டு திட்டங்களை மத்திய பழங்குடியினர் விவகாரங்கள் அமைச்சகம் செயல்படுத்தி வருகிறது.
அரசு சாரா நிறுவனங்கள், தன்னார்வ தொண்டு நிறுவனங்கள் மூலம் செயல்படுத்தப்படும் இந்த திட்டங்களுக்கு கடந்த இரண்டு வருடங்களில் ஒதுக்கப்பட்ட நிதியின் விவரங்களை கீழ்கண்ட இணைப்பில் காணலாம்.
இது தவிர, அடல் ஓய்வூதிய திட்டம், உதவித்தொகை திட்டம், பாஹல்-சமையல் எரிவாயுக்கான நேரடி பலன் பரிவர்த்தனை, பிரதமரின் ஆவாஸ் திட்டம், பிரதமரின் விவசாயிகள் நல நிதி, பிரதமரின் மாத்ரு வந்தனா திட்டம் ஆகியவற்றின் மூலம் நேரடி பலன் பரிவர்த்தனை முறையின் மூலம் பயனாளிகளுக்கு நிதியுதவி வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697139
உள்நாட்டு விமானப் போக்குவரத்து அமைச்சகம்
கொவிட் தொற்றுக்கு மத்தியில் விமான போக்குவரத்து துறையை மீட்க பல நடவடிக்கைகள் : திரு.ஹர்தீப் சிங் பூரி தகவல்
மத்திய சிவில் விமான போக்குவரத்து துறை அமைச்சர் திரு. ஹர்தீப் சிங் பூரி மக்களவையில் எழுத்துபூர்வமாக தாக்கல் செய்த பதிலில் கூறியதாவது:
கொவிட் தொற்றுக்கு மத்தியில் விமான போக்குவரத்து துறையை மீட்க பல நடவடிக்கைகளை விமான போக்குவரத்து துறை அமைச்சகம் மேற்கொண்டது.
கொவிட் தொற்று காரணமாக உள்நாட்டு விமான போக்குவரத்து படிப்படியாக மீண்டும் தொடங்கப்பட்டது. ஆரம்பத்தில் 33% விமான போக்குவரத்துக்கு அனுமதி வழங்கப்பட்டன. கடந்த ஜூன் மாதம் 45% விமான போக்குவரத்துக்கு அனுமதிக்கப்பட்டது. செப்டம்பரில் 60% விமான போக்குவரத்துக்கு அனுமதிக்கப்பட்டது.
கொவிட் தொற்று காரணமாக வழக்கமான சர்வதேச விமான போக்குவரத்து நிறுத்தப்பட்டதால் ஆப்கானிஸ்தான், பஹ்ரைன், கனடா, பிரான்ஸ், ஜெர்மனி, கத்தார், மாலத்தீவு, ஐக்கிய அரபு எமிரேட்ஸ், இங்கிலாந்து மற்றும் அமெரிக்கா ஆகிய நாடுகளுடன் விமான போக்குவரத்தை தொடங்க தற்காலிக ஏற்பாடுகள் செய்யப்பட்டன. இதன் மூலம் இந்த ஒப்பந்தங்களை செய்து கொண்ட இரு நாடுகளும் பயன் அடைய முடிந்தது.
வந்தே பாரத் மற்றும் சிறப்பு ஏற்பாடுகள் மூலம் பயணிகள் அழைத்து வரப்பட்டபோது, அவர்களுக்கான தனிமைப்படுத்தல் வசதிகளை மாநில அரசுகள் செய்து கொடுத்தன.
தற்போதுள்ள மற்றும் புதிய விமான நிலையங்களில் தனியார் துறை முதலீடு ஊக்குவிக்கப்பட்டது.
சர்வதேச சரக்கு போக்குவரத்தில், இந்திய விமான நிறுவனங்களின் பங்கு ஊக்குவிக்கப்படுகிறது.
இந்தியாவில் உள்ள அனைத்து விமான நிறுவனங்களின் சிறப்பு பாதுகாப்பு நடவடிக்கைகளை சிவில் போக்குவரத்து துறை இயக்குனரகம் மேற்கொண்டது.
(Visitor Counter : 90
நுகர்வோர் நலன், உணவு மற்றும் பொது விநியோகம் அமைச்சகம்
கோவிட்-19 முடக்கநிலை காலத்தில் இந்திய உணவு கார்ப்பரேஷன் மார்ச் 24இல் இருந்து 14 நாட்களில், 662 சரக்கு ரயில் பெட்டிகள் மூலம் 18.54 லட்சம் மெட்ரிக் டன் உணவு தானியங்களை நாடு முழுக்கக் கொண்டு சென்றுள்ளது
பிரதமரின் கரீப் கல்யாண் அன்ன யோஜ்னா திட்டத்தை அமல்படுத்துவதற்காக அனைத்து மாநிலங்களுக்கும் போதிய உணவு தானியங்களை இந்திய உணவு கார்ப்பரேஷன்  அனுப்பி வைத்துள்ளது. இந்தத் திட்டத்தின் கீழ் தேசிய உணவுப் பாதுகாப்புத் திட்டப் பயனாளிகள் அனைவருக்கும், அடுத்த 3 மாதங்களுக்கு மாதந்தோறும் 5 கிலோ உணவு தானியம் வழங்கப்படுகிறது.
இந்தத் திட்டத்தின் கீழ் எப்.சி.ஐ.யிடம் இருந்து உணவு தானியங்களை எடுத்துக் கொள்ளும் பணியை பல மாநிலங்கள் ஏற்கெனவே தொடங்கிவிட்டன. அடுத்த சில தினங்களில் மற்ற மாநிலங்களும் உணவு தானியங்களைப் பெற்றுக் கொள்ளத் தொடங்கிவிடும். மார்ச் 24 தொடங்கி ஏப்ரல் 5 ஆம் தேதி வரையில் மொத்தம் 603 சரக்கு ரயில் பெட்டிகள் மூலம் 16.88 லட்சம் மெட்ரிக் டன் உணவு தானியங்கள் கொண்டு செல்லப்பட்டுள்ளன. அதுதவிர 1.65 லட்சம் மெட்ரிக் டன் உணவு தானியங்கள் 59 சரக்கு ரயில் பெட்டிகளில் இன்று ஏற்றப்படுகின்றன.
- முடக்கநிலை காலத்தில் மாநில வாரியாக உணவு தானியங்கள் ஏற்றப்பட்ட ரயில்கள் விவரம்
- முடக்கநிலை காலத்தில் மாநில வாரியாக உணவு தானியங்கள் இறக்கிக் கொள்ளப்பட்ட விவரங்கள்
வணிகம் மற்றும் தொழில்துறை அமைச்சகம்
இந்தியாவுக்கும் லத்தீன் அமெரிக்க மற்றும் கரீபியன் பகுதிகளுக்கும் இடையே ஒத்துழைப்பை அதிகரிக்க வேண்டியது அவசியம்: மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல்
இந்தியாவுக்கும் லத்தீன் அமெரிக்க மற்றும் கரீபியன்  பகுதிகளுக்கும் இடையே ஒத்துழைப்பு மற்றும் நம்பிக்கையை வலுப்படுத்த வேண்டியதன் அவசியத்தை மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் வலியுறுத்தியுள்ளார். புதுதில்லியில் நேற்று  நடைபெற்ற 9- வது சிஐஐ இந்தியா-எல்ஏசி மாநாட்டில் அமைச்சர்கள் அமர்வில் உரையாற்றிய அவர், இந்தியாவும் எல்ஏசி எனப்படும் லத்தீன் அமெரிக்க மற்றும் கரீபியன் பகுதிகளும் கலாச்சார உறவுகளைக் கொண்டுள்ளன என்றார்.
மேம்பட்ட வர்த்தகம், முதலீடு மற்றும் ஒத்துழைப்புகள் மூலம் வணிகங்களை ஒருங்கிணைத்தல் மற்றும் தடையற்ற வர்த்தக ஒப்பந்தங்கள்  ஆகியவற்றின் மூலம் விரைவான பொருளாதார வளர்ச்சியில் இந்தியா ஆர்வத்துடன் உள்ளது என்று திரு பியூஷ் கோயல் கூறினார்.
இந்தியாவுக்கும் எல்ஏசி பகுதிக்கும் இடையே ஒத்துழைப்பை அதிகரிப்பதை நோக்கமாகக் கொண்ட ஒரு விரிவான நான்கு அம்ச செயல்திட்டத்தை அவர் முன்வைத்தார்:  வர்த்தகத்தை அதிகரித்தல்,  இருதரப்பு ஒத்துழைப்பை மேம்படுத்துதல்,  சுகாதாரம் மற்றும் மருந்துகள் துறையில் ஒத்துழைப்பு மற்றும்  உலகளாவிய பிரச்சினைகளுக்கு தீர்வு காணும் முயற்சிகள் ஆகியவை அந்த 4 அம்ச செயல்திட்டமாகும்.
சுற்றுலா, விருந்தோம்பல், சுகாதாரம் போன்ற துறைகளில் விநியோகத் தொடர்களை ஒருங்கிணைப்பதன் முக்கியத்துவத்தை அமைச்சர் வலியுறுத்தினார். சுகாதாரம் மற்றும் மருந்துகள் துறை ஒத்துழைப்பின் ஒரு பகுதியாக, மருந்துத் துறையில் பரஸ்பர அங்கீகார ஒப்பந்தங்களின் முக்கியத்துவத்தையும், சிறந்த ஒழுங்குமுறை நடைமுறைகளைப் பின்பற்றுவதன் முக்கியத்துவத்தையும் அமைச்சர் வலியுறுத்தினார்.